85. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 76 της 2/3 Μαρτ. 1992 (ΦΕΚ Α΄ 35) (Διόρθ. Σφαλμ. στο ΦΕΚ Α΄ 48/31-31992, και στο ΦΕΚ Α΄ 74/12.5.1992) Παράγοντας διαμόρφωσης της Ανωτάτης Τιμής Καταναλωτή, τρόπος και βαθμός συμμετοχής τους στη διαμόρφωση αυτή για κάθε τύπο Βενζινών και πετρελαίου Ντήζελ. Έχοντας υπόψη: 1.Τις διατάξεις του άρθρ. 11 του Νόμ. 1571/85 «Ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις» (ΦΕΚ Α΄ 192/14.11.1985) όπως τροποποιήθηκε με τις διατάξεις του άρθρου Τετάρτου του Νόμ. 1769/1988 (Α΄66) και όπως ισχύει μετά την τροποποίησή του με τις διατάξεις του άρθρ. 4 του Νόμ. 2008/92 «περί τροποποιήσεως και συμπληρώσεως των διατάξεων του Νόμ. 1571/1985 ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις. Λοιπές διατάξεις Υπουργείου Οικονομικών και συναρμοδίων Υπουργείων» (ΦΕΚ Α΄16/11.2.92). 2.Τις διατάξεις του άρθρ. 10 του Π.Δ/τος 437/1985 «περί καθορισμού και ανακατανομής των αρμοδιοτήτων των Υπουργείων» (ΦΕΚ 157/85 τ. Α΄). 3.Το Π.Δ. 381/89 περί οργανισμού του Υπουργείου Βιομηχανίας Ενέργειας και Τεχνολογίας (ΦΕΚ 168 τ. Α΄) και 4.Την αριθ. 96/1992 γνωμοδότηση του Συμβουλίου της Επικρατείας με πρόταση των Υπουργών Εθνικής Οικονομίας, Οικονομικών, Βιομηχανίας, Ενέργειας και Τεχνολογίας και Εμπορίου, αποφασίζουμε: Άρθρ.1.-Έτοιμα πετρελαιοειδή προϊόντα για τα οποία ορίζεται Ανώτατη Τιμή Καταναλωτή είναι τα ακόλουθα: Βενζίνη υψηλής συμπίεσης 96 οκτανίων ΜΙΝ PREMIUM 0,15 γραμ. Μολύβδου στο λίτρο ΜΑΧ. Βενζίνη Κοινή 90 οκτανίων ΜΙΝ (REGULAR) 0,40 γραμ. Μολύβδου στο λίτρο ΜΑΧ. Βενζίνη χωρίς μόλυβδο 95 RON MIN. Πετρέλαιο εσωτερικής καύσης (DIESEL) κίνησης. Πετρέλαιο (DIESEL) θέρμανσης. Άρθρ.2.-Οι παράγοντες διαμόρφωσης της Ανώτατης Τιμής Καταναλωτού για τα προϊόντα του άρθρ.1 είναι οι ακόλουθοι: α)Οι μέσες σταθμικές τιμές καταναλωτή χωρίς δασμούς και φόρους στις χώρες Ιταλία, Γαλλία, Ισπανία και Πορτογαλία όπως αυτές αναφέρονται στο δελτίο πετρελαίου που εκδίδει κάθε βδομάδα η Γενική Διεύθυνση Ενέργειας των Ευρωπαϊκών Κοινοτήτων. β)Το κόστος τήρησης αποθεμάτων ασφαλείας. γ)Ο ειδικός φόρος κατανάλωσης, ο Φόρος Προστιθέμενης Αξίας (Φ.Π.Α), η ειδική εισφορά όπως προσδιορίζεται με το άρθρ.7 του Νόμ. 2008/1992 και τέλη υπέρ λιμενικών ταμείων. Άρθρ.3.-Με βάση τους παράγοντες του άρθρ. 2 του παρόντος η Ανώτατη Τιμή Καταναλωτού ορίζεται από τον τύπο: ΑΤΚΙ = ΤΔΙ + ΕΙ + ΦΙ όπου ΑΤΚΙ = Ανώτατη Τιμή Καταναλωτή για το προϊόν Ι. ΤΔΙ = Η μέση σταθμική τιμή καταναλωτού χωρίς δασμούς και φόρους για τον προϊόν Ι, στις χώρες Ιταλία, Γαλλία, Ισπανία και Πορτογαλία. ΕΙ =Επιβάρυνση για την τήρηση αποθεμάτων ασφαλείας. ΦΙ= Ειδικός φόρος κατανάλωσης, Φ.Π.Α., ειδική εισφορά όπως προσδιορίζεται με το άρθρ. 7 του Νόμ. 2008/1992, και τέλη υπέρ λιμενικών ταμείων. Ειδικώτερα: 1.Η Ανωτάτη Τιμή Καταναλωτή ορίζεται με απόφαση του Υπουργού Βιομηχανίας Ενέργειας Τεχνολογίας και Εμπορίου, την ημέρα Τετάρτη κάθε εβδομάδας και ισχύει από την επόμενη ημέρα (Πέμπτη) μέχρι την Τετάρτη της επόμενης εβδομάδος. 2.ΤΔΙ = είναι η μέση σταθμική τιμή καταναλωτή χωρίς δασμούς και φόρους των τιμών για το προϊόν Ι των χωρών ΙΤΑΛΙΑΣ, Γ ΑΛΛΙΑΣ, ΙΣΠΑΝΙΑΣ και ΠΟΡΤΟΓ ΑΛΙΑΣ όπως αναφέρεται στην παρ. α΄ του άρθρ. 2 του παρόντος. Για την εξεύρεση της μέσης σταθμικής τιμής θα λαμβάνονται υπόψη τα στοιχεία παραγωγής στο προϊόν αυτό, κάθε μιας των 4 αναφερόμενων χωρών της πιο πρόσφατης αθροιστικής χρονικής περιόδου του προηγουμένου έτους όπως δημοσιεύονται στο περιοδικό EUROSTAT. Η ΤΔΙ θα υπολογίζεται αρχικά σε Δολλάρια ανά χιλιόλιτρο και εν συνεχεία θα μετατρέπεται σε δραχμές σύμφωνα με την τιμή πώλησης του δολαρίου ΗΠΑ από την Τράπεζα της Ελλάδος κατά την προηγούμενη της ημερομηνίας καθορισμού της ανώτατης τιμής καταναλωτή. Η Τιμή ΤΔΙ για τα προϊόντα: Βενζίνη υψηλής συμπίεσης 96 οκτανίων ΜΙΝ (PREMIUM) 0,15 γραμ. Μολύβδου στο λίτρο ΜΑΧ. Βενζίνη χωρίς Μόλυβδο 95 PON MIN. Πετρέλαιο εσωτερικής καύσης (DIESEL) κίνησης. Πετρέλαιο (DIESEL) θέρμανσης. (Αντί για τη σελ. 244,9949) Σελ. 244,9949(α) Τεύχος 1410 Σελ. 31 Πετρελαιοειδή 13.Ε.λ.85 Προκύπτει από τη μέση σταθμική τιμή, χωρίς δασμούς και φόρους, για τα αντίστοιχα προϊόντα όπως δημοσιεύονται στο πλέον πρόσφατο δελτίο τιμών καταναλωτή, που εκδίδει κάθε εβδομάδα η Γενική Διεύθυνση Ενέργειας των Ευρωπαϊκών Κοινοτήτων και ισχύουν για τις τέσσερις χώρες. Η Τιμή Τ.Δ.Ι για το προϊόν Βενζίνη Κοινή 90 οκτανίων ΜΙΝ (REGULAR) 0,40 γραμ. Μολύβδου στο λίτρο ΜΑΧ ορίζεται ως η αντίστοιχη τιμή ΤΔΙ για το προϊόν Βενζίνη υψηλής συμπίεσης 96 οκτανίων ΜΙΝ (PREMIUM) 0,15 γραμ. Μολύβδου στο λίτρο ΜΑΧ μειωμένη κατά 13 Δολλ/Μ3. 3.Η επιβάρυνση για την τήρηση των αποθεμάτων ασφαλείας, εφόσον περιλαμβάνεται στις μέσες τιμές καταναλωτού στις χώρες ΙΤΑΛΙΑ, Γ ΑΛΛΙΑ, ΙΣΠΑΝΙΑ και ΠΟΡΤΟΓ ΑΛΙΑ, καθορίζεται μηδενική. 4.ΦΙ = περιλαμβάνει τον κατά περίπτωση ειδικό φόρο κατανάλωσης (Ε.Φ.Κ.), την ειδική εισφορά του άρθρ. 7 του Νόμ. 2008/92, τα λιμενικά τέλη και τον Φ.Π.Α. Για τον υπολογισμό του Φ.Π.Α. θα λαμβάνεται υπόψη η μέση τιμή πώλησης των πετρελαιοειδών προϊόντων από τα κρατικά διυλιστήρια προς τις Εταιρείες εμπορίας την προπροηγουμένη της ημέρας καθορισμού της Ανωτάτης Τιμής Καταναλωτή, προσαυξημένη με τον Ε.Φ.Κ., την ειδική εισφορά του άρθρ. 7 του Νόμ. 2008/92 και τέλη υπέρ λιμενικών ταμείων. Η ειδική εισφορά του άρθρ. 7 του Νόμ. 2008/ 1992 θα υπολογίζεται επί της μέσης τιμής πώλησης των κρατικών διυλιστηρίων της προπροηγουμένης ημέρας καθορισμού ανωτάτης τιμής καταναλωτού. Άρθρ.4.-1.Οι Ανώτατες Τιμές Καταναλωτού όπως προσδιορίζονται με απόφαση του Υπουργού Εμπορίου βάσει του παρόντος δ/τος ισχύουν στο Ν. Αττικής (πλην νησιών αυτού και της επαρχίας Τροιζηνίας) και μέχρι των Αγίων Θεοδώρων Κορινθίας περιοχή, καθώς και το Νομό Θεσσαλονίκης. 2.Βάσει της υπουργικής αποφάσεως της προηγουμένης παραγράφου και του κόστους μεταφοράς προσδιορίζεται με απόφαση του Υπουργού Εμπορίου η Ανώτατη Τιμή Καταναλωτού για τα λοιπά διαμερίσματα της χώρας και για τους δικαιούχους φορολογικών απαλλαγών. Άρθρ.5.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Σελ. 244,9950(α) Τεύχος 1410 Σελ. 32 